b'\n_START_ARTICLE_\nKoripallon Aasian-mestaruuskilpailut\n_START_PARAGRAPH_\nKoripallon Aasian-mestaruuskilpailut on FIBA Asian j\xc3\xa4rjest\xc3\xa4m\xc3\xa4 koripallon mestaruusturnaus aasialaisille maajoukkueille._NEWLINE_Lopputurnaus pelataan kahden vuoden v\xc3\xa4lein. Siihen osallistuu nykyisin 16 joukkuetta. Kilpailut j\xc3\xa4rjestettiin ensimm\xc3\xa4isen kerran vuonna 1960. Ne toimivat my\xc3\xb6s karsintoina maailmanmestaruuskilpailuihin ja olympiaturnaukseen._NEWLINE_Turnauksen kautta aikain menestynein joukkue on Kiina, joka on voittanut turnauksen viisitoista kertaa. Toiseksi eniten mestaruuksia on voittanut Filippiinit.'